**Az Istenszülő Oltalma Görögkatolikus Szociális Szolgáltató Központ**

pályázatot hirdet

 **Gyógytornász**

munkakör betöltésére 1 fő részére

**A jogviszony jellege és időtartama:** határozatlan munkaviszony (3 hónap próbaidővel)

**Foglalkoztatás jellege**: teljes munkaidő

**A munkavégzés helye: Istenszülő Oltalma Görögkatolikus Szociális Szolgáltató Központ**

Hajdúnánási és Hajdúdorogi munkavégzési helyen

**A munkakörbe tartozó lényeges feladatok:**

* Ellátottak számára életvitelt segítő mozgásterápiás tevékenység végzése rendszeresen, az életkornak és egészségi állapotnak megfelelően
* Szakorvosi- intézményi orvosi utasításra elvégzi a fizioterápiás kezeléseket
* Tájékoztatja a beteget a kezelés folyamatáról, idejéről
* Gyógytorna, masszázs végzése az ellátottakkal
* Fekvő beteget a szobájában kezeli, team munkában segítséggel emeli, forgatja az ellátottat
* Felelős a készülékek biztonságos, szabály szerinti használatáért
* Az elvégzett munkát adminisztrálja az erre hitelesített füzetben
* Napi szinten torna-foglalkozást tart az ellátottaknak
* Tagja a gondozási csoportnak, munkája során együttműködik a feletteseivel, intézményi orvossal, kollégáival, az ellátottakkal, hozzátartozóival, kijelölt gondnokokkal
* Munkájának szerves részét kell képezze a rehabilitációs tevékenység, melyet az orvos utasításának megfelelően végez. Célként kell elérni egy beteg ellátottnál, hogy visszanyerje önellátó képességét
* Tünetmegfigyelő tevékenysége fontosságára tekintettel- nélkülözhetetlen a betegségek klinikai tüneteinek, lefolyásának az idős kor sajátosságainak ismerete.
* Kötelessége ilyen irányú ismereteinek bővítése, fejlesztése
* Felettese utasítására betegkísérést végez, bekapcsolódik az ápolási munkafolyamatokba, az ellátottak levegőztetését is biztosítja

**Pályázati feltételek:**

* emelt szintű szakképesítés, Gyógytornász

**A pályázat elbírálásánál előnyt jelent:**

* azonos vagy hasonló területen szerzett - legalább 1-3 év szakmai tapasztalat,

**A pályázat részeként benyújtandó iratok, igazolások:** részletes szakmai önéletrajz, motivációs levél, iskolai végzettséget igazoló dokumentumok másolata, lelkészi ajánlás, [adatkezelési nyilatkozat](http://www.szentlukacsszeretetszolgalat.hu/uploads/2021/06/nyilatkozat-szemelyes-adatok-kezeleserol.pdf).

**A munkakör betölthetőségének időpontja:** az álláshely azonnal betölthető.

A pályázattal kapcsolatban bővebb tájékoztatást Simon Mihály intézményvezető ad az 52/382-657 vagy 0620/215-05-65 telefonszámokon.

**A pályázatok benyújtásának módja:**

* Elektronikus úton az hajdudorogidosekotthona@szlgsz.hu e-mail címen keresztül,
* **vagy**
* Postai úton a 4080 Hajdúnánás, Fürdő utca 1.
* **A jelentkezés határideje: folyamatos, de legkésőbb 2022. november 30.**

A pályáztató az álláshely betöltésére alkalmas jelöltekkel - a döntést megelőzően – időpontot egyeztet személyes elbeszélgetés céljából. Személyes meghallgatásra, valamint a szakmai ismereteket is felmérő beszélgetésre - a pályázati feltételeknek megfeleltek közül –azok kerülnek behívásra, akik a pályázat részeként megjelölt iratokat – pályázati határidőn belül – hiánytalanul benyújtják, és meghallgatásukat a pályáztató szükségesnek ítéli. A pályáztató fenntartja azon jogát, hogy indokolás nélkül teljes egészében eredménytelennek nyilvánítsa a pályázatot, és ismételt pályázatot írjon ki.